Bucureşti, 29 martie 2010

COMUNICAT DE PRESĂ
De pe scena Sanremo pe scena EUROPAfest 2010
Orchestra da Tre Soldi face toate paralele dumneavoastră
Bogat se va simţi cel căruia i-e dat să asculte Orchestra da Tre Soldi (Orchestra de Trei Parale). Se va înfrupta cu câte puţin din toate plăcerile tout court: jazz, fado, tango, lăutărească, medievală, pe care umorul rafinat al muzicienilor le face să strălucească ca bănuţii în soare. Un lux rar şi preţios pe care prestigiosul Jazz Magazine l-a recompensat în 2008 cu nominalizarea la albumul de jazz al anului.

Festivalul Internaţional EUROPAfest, care se va derula în Bucureşti în această primavară între 7 şi 13 mai, oferă numeroase concerte de excepţie cu muzicieni din zona jazz-ului, blues-ului sau pop-ului  european şi american.

Una dintre prezenţele cele mai aşteptate din festival este Orchestra da Tre Soldi din Italia, al cărei ultim CD a fost nominalizat în 2008 la titulatura de cel mai bun disc, “Best Jazz” din partea prestigiosului Jazz Magazine.

Trupa a susţinut peste 100 concerte atât în Italia, cât şi peste hotare, fiind invitată special la Festivalul de la Sanremo, în spectacolele realizate de RaiUno sau la Jocurile Olimpice de Iarnă de la Torino.

Înfiinţată în 2002, orchestra reuneşte artişti consacraţi ai scenei italieneşti de jazz şi muzică clasică.  Aşa cum se autodefinesc cu umor, prin concertele lor muzicienii propun o călătorie vizionară către sunetele de mâine, cu un ochi la prezent şi o ureche în trecut. Evoluţiile lor aduc mai aproape muzica sec. al XX-lea - Kurt Weill, Montsalvatge, VillaLobos, Jobim, compozitori care au oferit o dimensiune globală tradiţiilor, dar şi compoziţii inedite bazate pe întrepătrunderea limbajului jazz-ului modern cu muzica contemporană şi cu accente de folk din întreaga lume. 

Cei 5 muzicieni au evoluat de-a lungul carierei lor alături de artişti celebri precum Pavarotti, Riccardo Muti şi în orchestre faimoase ca RAI Symphonic Orchestra Torino sau Sanremo's Sinfonica. 

Jazzitalia.net caracteriza evoluţia trupei ca un must-have pentru toţi cei care iubesc muzica. Trebuie să vedeţi cum se îmbină acordeonul, clarinetul, vioara, vocea, violoncelul, contrabasul şi chitara în interpretările originale ale grupului italienesc pentru a înţelege cum o seară obişnuită se poate transforma într-un spectacol de excepţie, greu de refuzat. Orchestra da Tre Soldi vă va încânta cu un concert plin de sensibilitate, pasiune, virtuozitate şi ironie, bazat pe un repertoriu excepţional.

EUROPAfest este singurul festival din Europa care reuneşte într-un singur eveniment blues, jazz, pop şi clasic. Sub sloganul “Festivalul oferă ! TU alegi !” acesta oferă o agendă bogată:

- Concert de Ziua Europei

- Concerte de jazz, blues şi pop cu trupe consacrate din Europa şi SUA

- Bucharest International Jazz Competition

- Caffe Festival

- Jeunesses International Music Competition

- Gala EUROPAfest

Informaţii complete: 
Bogdana Horatiu / office@jmEvents.ro / 0740.759.566

Pentru a fi la curent cu ultimele noutăţi, fii fan EUROPAfest pe Facebook !

http://www.facebook.com/pages/EUROPAfest/314433550723 

